Pleinsas (Džordžija)

Pleinsas () – miestas Jungtinėse Amerikos Valstijose, Džordžijoje, Samterio apygardoje. Įsikūręs valstijos pietvakarinėje dalyje, 16 km į vakarus nuo Amerikuso. 573 gyventojai (2020 m. JAV gyventojų surašymo duomenys).Plains city, Georgia. data.census.gov. Nuoroda tikrinta 2024-12-30. Buvusio JAV prezidento Džimio Karterio ir jo žmonos Rozalin gimtasis miestas.Plains. www.britannica.com. Nuoroda tikrinta 2024-12-30. Auginami kukurūzai, medvilnė, žemės riešutai, sojų pupelės, vystomas turizmas.Plains. www.georgiaencyclopedia.org. Nuoroda tikrinta 2024-12-30. Džimio Karterio nacionalinis istorinis parkas.

 Istorija 
Prieš europiečių atkeliavimą vietovėje gyveno krikai.History . www.plainsgeorgia.org. Nuoroda tikrinta 2024-12-30.

1885 m. nutiesus geležinkelį, trys gyvenvietės: Lebanonas, Magnolia Springsas ir Pleins of Dura susijungė į vieną.Plains Historic District. www.nps.gov. Nuoroda tikrinta 2024-12-30. Vietos verslininkų prašymu, šios gyvenvietės pavadinimas iš „Plains of Dura“ sutrumpintas į „Plains“ (). Miesto teisės suteiktos 1896 m.

Miestas buvo mažai žinomas iki kol Džimis Karteris, Pleinso vietinis gyventojas, 1971 m. tapo Džordžijos gubernatoriumi. Nuo 1977 iki 1981 m. jis ėjo JAV prezidento pareigas. 1976 m. JAV prezidento rinkimų metu ir daug metų po jų, Pleinsą aplankydavo iki 10 000 žmonių per dieną.Buccellato, Robert (2016). Jimmy Carter in Plains: The Presidential Hometown. Charleston, S.C.: Arcadia Publishing. ISBN 978-1467115414.

 Gyventojai 
2020 m. JAV gyventojų surašymo duomenimis, mieste gyveno 53,58 % afroamerikiečių, 41,71 % baltųjų, 3,14 % lotynoamerikiečių, 0,87 % mišrios rasės, 0,52 % azijiečių, 0,17 % indėnų kilmės gyventojų.

 Šaltiniai 

Kategorija:Džordžijos miestai